বিরাটের টেস্টে অবসরের জল্পনা নিয়ে কী বললেন লারা?

স্পোর্টস ডেস্ক: রোহিত শর্মা (Rohit Sharma) টেস্ট ক্রিকেট (Test Cricket) থেকে অবসর নিয়েছেন। এবার জল্পনা ছড়িয়েছে বিরাট কোহলির (Virat Kohli) অবসরেরও। রোহিতের অবসর মেনে নিলেও বিরাটের লাল বলের ফর্ম্যাট ছাড়া মানতে পারছে না ক্রিকেট বিশ্ব। প্রাক্তনীদের অনেকেই বলছেন, বিরাটের উচিত অন্তত ইংল্যান্ড সফরটায় (England Tour) খেলা। টেস্টে ক্রিকেটে তাঁর এখনও অনেক কিছু দেওয়ার আছে বলে মনে করেন প্রায় সবাই।

ক্রিকেটের ইতিহাসে অন্যতম সেরা ব্যক্তিত্ব ব্রায়ান চার্লস লারাও (Brian Lara) চাইছেন বিরাট টেস্ট খেলা চালিয়ে যাক। ভারতীয় তারকা ব্যাটার তাঁর বাকি টেস্ট কেরিয়ারে ৬০-এর উপর গড়ে রান করবেন বলেও মন্তব্য করেছেন তিনি।

আরও পড়ুন: মর্যাদার লড়াইয়ে মুখোমুখি লিভারপুল ও আর্সেনাল

সোশ্যাল মিডিয়ায় এক পোস্টে লারা লেখেন, টেস্ট ক্রিকেটের বিরাটকে প্রয়োজন। ওকে বোঝাতে হবে। বিরাট টেস্ট ক্রিকেট থেকে অবসর নেবে না। ওর বাকি টেস্ট কেরিয়ারে ৬০-এর বেশি গড়ে রান করবে।

View this post on Instagram

A post shared by Brian Lara (@brianlaraofficial)

প্রসঙ্গত, শনিবার বিরাট কোহলির টেস্ট ক্রিকেটে অবসরের জল্পনা তুঙ্গে ওঠে এক সর্বভারতীয় সংবাদমাধ্যমের রিপোর্টে। সেই রিপোর্টে দাবি করা হয়, কোহলির ঘনিষ্ঠ এক সূত্র জানিয়েছেন, বিরাট অবসরের ব্যাপারে মনোস্থির করে ফেলেছেন। ইংল্যান্ডে গুরুত্বপূর্ণ সফর রয়েছে তাই বিসিসিআই (BCCI) তাঁকে আর একবার ভেবে দেখতে বলেছে। সেই অনুরোধের জবাব এখনও কোহলি দেননি।

আরও এক সংবাদমাধ্যমে বলা হয়েছে, বিসিসিআই কোহলির সঙ্গে কথা বলবে। সেই সঙ্গে ভারতীয় ক্রিকেটের একজন বড়সড় ব্যক্তিত্ব তাঁর সঙ্গে দেখা করবেন এবং এখনই যাতে অবসর না নেন তার জন্য বোঝাবেন। রোহিত নেই, এখন বিরাট না থাকলে ইংল্যান্ড সফরে একেবারেই তরুণ দল হয়ে যাবে।